लोगों की समस्याएं यहीं खत्म नहीं होती। खुद स्वास्थ्य विभाग से जुड़े अधिकारी मानते हैं, कि त्वचा रोग की समस्या बढ़ रही हैं, लेकिन हैरानी की बात ये है कि मुजफ्फरनगर जिले में एक भी त्वचा रोग विशेषज्ञ डॉक्टर नहीं हैं। मुजफ्फरनगर के मुख्य चिकित्सा अधिकारी डॉ. पीएस मिश्रा ने फोन पर गांव कनेक्शऩ को बताया, ‘‘प्रदूषित पानी के चलते ये समस्या है। गर्मियों में दिक्कत बढ़ जाती है। हम लोग प्रभावित जिलों में कैंप लगाते हैं। एनजीटी के अधिकारियों के साथ निरीक्षण भी कर रहे हैं। हमने शासन ने जिले में त्वचा रोग विशेषज्ञ भेजने की मांग की है।” गांव कनेक्शन ने जब इस मुद्दे को शासन स्तर पर उठाया तो स्वास्थ्य विभाग के प्रमुख सचिव ने तुरंत इसकी व्यवस्था करने की बात कही है।